***Desember 2022 Trollungene***

*I desember skal vi bli kjent med jul og snakke om juletradisjoner, og hvorfor vi feirer jul. Vi starter hver mandag i desember med adventsamling. Vi tenner lys hver dag i samlingsstunden. Synger julesanger og telle ned til jul med kalender. Hvert barn får trekke et rødt hjerte, med dagens dato. Barnet vil også samme dag få med seg hjem pepperkakehjerte som barnet selv har pyntet. I desember skal vi kose oss med juleverksted og vi skal høre på julesanger. Sammen skal vi kose oss inne på avdelingene og ute på tur.*

*I høst har vi snakket mye om bæ bæ lille lam (gårdsdyr og maskiner) og høstens farger og årstid. Vi har brukt blader, greiner og rognebær inne på avdelingen både til sansing, pynt og i til ulike bord aktiviteter.*

*I desember introduserer vi fortellingen om «reven og nissen». Boken er skrevet av Astrid Lindgren og vi skal bruke den i samlinger og aktiviteter sammen med barna.*

*Sanger:*

* *Et barn er født i Betlehem*
* *På loven sitter nissen med sin julegrøt*
* *Nå tenner vi det første lys*
* *Reglen om «Nisse rød nisse blå»*

*Lucia*

*Tirsdag 13. desember markerer de store avdelingene Luciadagen ute i barnehagen med Lussekattter Førskolegruppen skal gå Luciatog rundt i barnehagen.*

*Kirkevandring*

*Vi besøker Hundvåg kirke, der vi blir ført inn i juleevangeliet og barna får bli med å bidra. De som vil får sitte på «eselet». Vi går med 2 åringene fra barnehagen 9 desember kl 8:30.*

*Nissefest*

*Torsdag 15. desember skal vi ha nissefest på Trollungene. Kjekt om de som har, og vil, tar på en nisselue eller røde klær denne dagen. Vi koser oss med nissegrøt til lunsj. Kanskje kommer nissen!*

*Husk å merk nisselue med navn.*

Romjul:

I romjulen skal Trollungene og Knøttene være sammen på en avdeling. De barna som kommer disse dagene, kan møte annet personal fra de andre avdelingene ved henting og levering. Det vil være minst én voksen fra trollungene til stede hver dag.

Samtlige voksne har feriedager og avspasering som skal tas ut før året er omme.

Hvis dere finner ut at barnet skal ha fri andre dager enn dere har krysset av, er vi takknemlig om vi får tilbakemelding så snart som mulig, slik at personal har mulig til å ta ut ferie og avspasering når det er mindre barn til stede.

Åpningstider i romjulen

7:30- 16:30

*Brukerundersøkelse:*

*Minner om at vi ønsker at alle skal svare på brukerundersøkelsen! Den er viktig i vårt arbeid. Svarfrist er 20. desember. På forhånd takk* 😊

Planleggingsdag: Minner om at mandag 2. januar er planleggingsdag og barnehagen har stengt denne dagen.

*Astri*

*Tusen takk Astri for ditt engasjement, kreative innslag, lått og løye og ein stor porsjon omsorg for alle rundt deg. Det vil bli et savn og tomrom etter deg! Kos deg i livet som pensjonist, det har du fortjent. Astri er sammen med oss ut desember.*

Vi takker for et fint år.

Ønsker dere en riktig god jul og et godt nytt år.

*Juleklem fra gjengen på Trollungene*

*Astri, Silje, Noemi, Camilla,Anja*

*Cathrin og Maiken*